
עיריית בת-ים

............................................................................................................................................ 
האגף המוניציפאלי

פרוטוקול מס' 54.20 מישיבת מועצת עיר שלא מן המניין 
שהתקיימה ביום א', י"ג בתמוז תשפ"ו, 28.6.2026 
בחדר הישיבות בבניין העירייה

נוכחים ה"ה:
צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב. 
חסרים ה"ה:
ששון אליהו, אורי אברהם בוסקילה, ילנה פינסקי וולסמן, יסמין ולקומיר פרייסמן, קטי פיאסצקי מורג, שלמה פינטו חכם, שמעון כהן סבן, שלמה לחיאני. 
נוכחים ה"ה: 
דורית מוריה – מרכזת ישיבת המועצה, עו"ד חנה כהן – יועצת משפטית, מרדכי בר שישת – גזבר, בן מלכה – מנהל אגף בחכ"ל.
סדר היום:

* 
אישור פרוטוקול מועצת עיר 52.20 מיום ה-7.5.26. ופרוטוקול מועצת עיר 53.20 מיום ה-2.6.26.
1. תקציבים בלתי רגילים.
2. חילופי גברי בדירקטוריונים עירוניים.
3. כתב מינוי והסמכה למפקחים.
4. בקשה לאישור עבודה נוספת. 

5. הגשת תכנית לשיקום והתחדשות אתר ההרס של בת ים לוועדה המקומית.
6. אישור הסכם עם רשות האוכלוסין וההגירה.
7. דוח כספי של החברה לתרבות פנאי וספורט בע"מ ליום 31.12.2025.
8. עדכונים ושונות.
צביקה ברוט:
שלום לכולם, חברים, אנחנו מתחילים. חברים יקרים התחלנו ערב טוב לכולם. דורית, בבקשה.
דורית מוריה:
שלום לכולם, אני רוצה לפתוח את מועצת עיר שלא מן המניין 54.20. אירועים או להבדיל, אני רוצה לשמוח בשמחתו של מירו חנינה להולדת הנכד.
אלי יריב:
איפה מירו? איפה מירו? איפה?
צביקה ברוט:
הוא היה בחוץ. נקרא לו אחר כך.
דורית מוריה:
כן. להבדיל, להשתתף בצערו של אפרים מזרחי על מות האחות. 
צביקה ברוט:
שלא תדעו עוד צער, ושנדע רק בשורות טובות בעזרת השם אפרים היקר. 
אלי יריב:
אמן.
אישור פרוטוקול מועצת עיר 52.20 מיום ה-7.5.26. ופרוטוקול מועצת עיר 53.20 מיום ה-2.6.26

דורית מוריה:
הצעת החלטה: אני מבקשת לאשר את פרוטוקול מועצת עיר 52.20 מיום 7.5.26 ופרוטוקול מועצת עיר 53.20 מיום ה-2.6.26.

הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב)
סעיף 8 - עדכונים ושונות
צביקה ברוט:
טוב, שני דברים.
דורית מוריה:
קודם כל, שני דברים. אני רוצה בבקשה ברשותך. 
צביקה ברוט:
אנחנו מתחילים. 
דורית מוריה:
כן, להתחיל בשונות.
צביקה ברוט:
אנחנו מתחילים רק בשונות. צריך אישור פה אחד להכניס עוד תב"ר שהונח. 
דורית מוריה:
כן, שמונח על שולחנכם כולם. 
צביקה ברוט:
תיכף יהיה גם הסבר ודיון, רק האם יש אישור פה אחד להכניס את זה, למרות שהם לא הכניסו את זה ברשימה? 

יהודה הרוש:
פה אחד. 
אילנה נג'ר:
אין בעיה. 
דורית מוריה:
אין בעיה, יופי, תודה רבה. הצעת החלטה: המועצה מאשרת הוספת תב"ר לסדר היום מספר4791/743 שהופץ היום.
הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב).
צביקה ברוט:
אוקיי, תודה. זה הדבר הראשון. הדבר השני, ועדת נסיעות, אנחנו מביאים 2 נסיעות לאישור, הנסיעה הראשונה צפויה בעוד כשבועיים, יחד עם שלומי חזוני, כשהמטרה היא בעצם להביא, לבחור רובוטים לצורכי חינוך, חדשנות וביטחון. 
שבעצם יש לנו התקשרות עם פיילוט שיהיו חברות בו גם רמת גן וראשון לציון, שבמסגרתו אנחנו רוצים להכניס רובוטיקה לשורה ארוכה של דברים. אנחנו בעצם נוסעים רק ל-24 שעות כדי לקבל תצורת תכלית של הסוגים השונים של הרובוטים שהצטרפו לפה לצורכי פיילוט.
אילנה נג'ר:
כמה אנשים נוסעים? 
צביקה ברוט:
שלושה. 
אפרים מזרחי:
לאיפה
צביקה ברוט:
בסין. 
אילנה נג'ר:
לאיזו מדינה? 
צביקה ברוט:
לסין. 
אילנה נג'ר:
יום אחד לסין?
צביקה ברוט:
אנחנו נוחתים, 24 שעות אחרי זה אנחנו כבר על המטוס חזרה.
אילנה נג'ר:
אתם השתגעתם לגמרי.
צביקה ברוט:
לנו יש אירועי מאה, שתיכף ניגע בהם, כי זה הנושא הבא, התחלנו רגע עם השונות, אבל זה הנושא הבא. 
אילנה נג'ר:
לא, אבל זה מטורף, זה שיגעון. אתה יודע כמה טיסה זה, כמה שעות? היית בסין? 
צביקה ברוט:
הייתי, הייתי. הייתי פעמיים בעבר הרחוק יותר. אבל אנחנו מגיעים לשם, אנחנו מגיעים אגב למלון ליד המפעל, בשמונה בערב, למחרת בבוקר תצוגה תכלית, אנחנו אמורים לבחור בעצם את הדברים שרלוונטיים עבורנו, ואחר הצהריים כבר יוצאים חזרה.
דורית מוריה:
תענוג. 
צביקה ברוט:
עכשיו, בכל מקרה, גם עלות הנסיעה אמורה להיות מקוזזת אחר כך, ככל שנתקשר איתם, אבל כרגע אין התקשרות, אז כרגע אנחנו משלמים. אבל בדיוק, ככל שתהיה התקשרות, אז ממילא גם לא נשלם על זה מעבר. הדבר השני, נסיעה שצפויה כנראה בספטמבר, אבל עוד אין תאריך סופי לאוניברסיטת הרווארד, גם פה היא תהיה קצרה מאוד, שאלי ואני, אמורים לנסוע עם החינוך. 
למעשה אנחנו התקשרנו, סליחה, אנחנו בשלבי התקשרות עם חברת קורו. קורו היא חברה בעצם שהקים מתי כוכבי היזם, הסטארטאפיסט, היא בעצם פיתחה מאמן התפתחותי לילדים. זה אומר שבעצם הם מאפשרים בגני הילדים שלנו או בצהרונים, לבצע אבחון לילדים על שורה ארוכה של דברים, שבדרך כלל לוקח שמונה חודשים לחכות בתור במרכז להתפתחות הילד. 
מה שהם עשו, גם בפיילוט עם קופות החולים ועכשיו גם איתנו, זה לאפשר לנו בעצם לתת לכל ילד שרוצה, יותר נכון להורה שרוצה, לאבחן את הילד דרך משחק מחשב. המשחק יוטמע בצהרונים, הם נמצאים כבר ברחבי העולם ב-200 מקומות. 
אילנה נג'ר:
וזה קביל בכל? 
צביקה ברוט:
כן. 
אילנה נג'ר:
באמת? 
צביקה ברוט:
הם כבר אחרי פיילוט עם קופת חולים, בארץ, הם כמובן בארה״ב ב-200 גני ילדים.
אילנה נג'ר:
רגע, רגע, זאת אומרת אם ילד צריך לעבור אבחון, עושה את זה במחשב וזה קביל? 
אלי יריב:
זה יותר מתקדם מהמחשב. 
אילנה נג'ר:
קביל לגני ילדים, לבתי ספר, לחינוך מיוחד? 
אלי יריב:
זה יותר מתקדם.  
צביקה ברוט:
הרבה יותר מתקדם, קודם כל זה חוסך המון. 
אלי יריב:
זה משהו מדהים שגוגל, אמרנו גוגל? 
צביקה ברוט:
גוגל הבא. זה קודם כל מונע אבחון יתר, אחר כך בתוך סוגי האבחון הוא בודק עשרות פרמטרים, שעל חלקם הוא יודע לבד כבר להגיד לך את האבחון, זה ברמות היותר קלות. ברמות היותר מסובכות הוא יודע להגיד לך- 
אילנה נג'ר:
אבל האבחון נעשה במקום מסוים, זה לא שההורה יכול לעשות את זה לבד לילד. 
צביקה ברוט:
המחשב, ה-AI עושה את זה, המחשב עושה את זה, ה-AI עושה את זה. כלומר הילד מבחינתו משחק במשחק, המשחק מאמן אותו. 
אילנה נג'ר:
לא, לא. אני התכוונתי שהילד נמצא במקום מסוים  שמישהו מבקר עליו. 
צביקה ברוט:
בגן. 
אילנה נג'ר:
בגן, באיזה מקום.
צביקה ברוט:
לא, מי שמבקר אותו זה אייפד שאיתו הוא משחק. 
אילנה נג'ר:
אוקיי. 
צביקה ברוט:
ואז הוא מוציא להורים תדפיס כמובן שמאבחנים, מאבחנות מקצועיות ישבו עם ההורים וינתחו להם את זה ויגידו להם - תראו, המחשב אומר שיש פה 20 פרמטרים, 10 תקינים, 10 לא תקינים אבל חצי מהם ברמה שהוא ימשיך את האימון עם המחשב והכל יהיה בסדר. על 5 אחרים כן תלכו עכשיו לאבחון. אבל כבר הוא יותר נקודתי והוא שולח רק את מי שבאמת צריך את זה, וזה כבר ברמה שהוא כבר יודע, מי שיטפל בו אחר כך, מאיפה להתחיל ברמה יותר טובה.
אילנה נג'ר:
ואתם מתכוונים להכניס את זה לכל גני הילדים? 
צביקה ברוט:
אנחנו נתחיל בפיילוט ב-50 גני ילדים או צהרונים בשנה הבאה, וככל שנראה שהפיילוט מצליח טוב, אנחנו נרצה להמשיך את זה. 
אפרים מזרחי:
לכמה שנים זה? 
אלי יריב:
אילנה, אילנה, זה עולם מטורף, זה עולם מטורף.
אילנה נג'ר:
אני לא נגדך, אלי.
אלי יריב:
לא, לא, לא, תדעו לכם, אנחנו הולכים לעולם מטורף. 
אפרים מזרחי:
כמה שנים זה בהווארד? 
צביקה ברוט:
ארבע שנים. 
אפרים מזרחי:
זה עובד?
צביקה ברוט:
אז הסיבה שאנחנו נוסעים להרווארד, זה כי למעשה מי שעומד מאחורי התוכנית זה שישה אנשים מהטובים ביותר בעולם בתחום הזה. כשהיזם הציג לנו את זה, הוא הציג את זה בצורה מאוד יפה, הוא מצטט את השישה האלה, ואז אומר - המשותף לכולם, זה שהם באים, קניתי אותם בעצם, את המוח שלהם, זה בתוך ה-AI, הם הולכים להגיע עכשיו לכל גן בבת ים ולאבחן אותם. הדבר שאנחנו ביקשנו כהתחייבות וקיבלנו, זה שהם- 
לאה בם:
קונים את התוכנה? 
צביקה ברוט:
אנחנו קונים את התוכנה, אבל כן ביקשנו דבר כזה. הסכמנו מבחינתנו- 
לאה בם:
את האייפד אנחנו נצטרך לקנות.
צביקה ברוט:
לא, אני ביקשתי דבר כזה. קודם כל את האייפד והכל הם בכל מקרה אמורים לספק לנו. אנחנו ביקשנו שהם יספקו הכל שלא נצטרך להיכנס לרכש. אבל כן רציתי שאנחנו נוכל לדעת שאנחנו מקבלים רגע איזשהו ודאות מהצוות האקדמי. ואז לצורך העניין, הצוות בהרווארד ילווה את הפרויקט בבת ים כפרויקט דגל גם עבורם, כי זו כניסה ראשונה, בעצם כניסה שנייה לישראל. 
הראשונה הייתה בגני תקווה, אבל במספר מאוד קטן של גנים בודדים. ולכן מהבחינה הזו ביקשנו שיהיה לנו תוקף מקצועי אקדמי, שהצוות מהרווארד בעצם ילווה את בת ים וקיבלנו תשובה חיובית על זה. 
לאה בם:
היא פרנדלי? המערכת היא פרנדלי? 
צביקה ברוט:
מאוד. 
אלי יריב:
זה לא מחליף את הטיפול הרפואי. 
לאה בם:
זה AI, נו באמת. 
צביקה ברוט:
ולידציה תהיה בעצם דרך התוקף האקדמי, כי המומחים של הרווארד ילוו אותנו בעצם דרך מועצה מייעצת, יבואו לפה בהמשך ויראו את זה.
איריס בר דוד:
שאלה, מה באמת עם שיתוף הפעולה עם ההורים? 
צביקה ברוט:
ההורים כמובן יידרשו לאשר את זה, אף ילד לא יאובחן ללא אישור הורה, חד משמעית. אף ילד לא יאובחן, דרך אגב, הם גם לא שומרים בענן את הנתונים על הילדים. כל הורה מקבל את זה לא נשמר שום דבר בענן, וכל הורה חייב לאשר אם הורה לא מאשר. חד משמעית. 
לאה בם:
לאיזה גיל? 
צביקה ברוט:
גן חובה.
איריס בר דד:
ילדי גן.

לאה בם:
גן חובה? 
צביקה ברוט:
כן. אנחנו רוצים, ככל שהפיילוט יצליח, אנחנו נרחיב את זה אולי גם לכיתות א' בהמשך. אבל כרגע אנחנו מדברים רק על גני הילדים, פיילוט יותר מצומצם. 
אילנה נג'ר:
זה הכי חשוב. 
צביקה ברוט:
של 50. נכון. 
לאה בם:
אוקיי. 
צביקה ברוט:
אז אנחנו מבקשים כרגע את האישור לשני הדברים האלה.
דורית מוריה:                      הצעת החלטה: המועצה מאשרת את פרוטוקול ועדת 
                                         נסיעות 5.26  מיום 28.6.26.  ואת הנסיעה של רה"ע 
                                         ומ"מ רה"ע מר אלי יריב להרווארד.
אילנה נג'ר:
פה אחד. 
צביקה ברוט:
תודה רבה. 

הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב)
סעיף 1 - תקציבים בלתי רגילים
צביקה ברוט:
תב"רים. 
דורית מוריה:
אנחנו עוברים לסדר היום. סעיף מספר 1, תקציבים בלתי רגילים. יש למישהו שאלות? אתם רוצים שנעבור עליהם?
אילנה נג'ר:
האמת, אני עברתי על התקציבים לפני ועדת כספים. אני לא הייתי בוועדת כספים כי לצערי שינו את השעה.
דורית מוריה:
לא, לא שינו את השעה. 
אילנה נג'ר:
לא, לא, לא, לא, לא יקרה יותר. בואו, תחליטו ל-18:00 זה יהיה ב-18:00. תפסיקו לשנות. 
דורית מוריה:
לא, לא שינו את השעה, אילנה. 
אילנה נג'ר:
אני לא ראיתי. אני יודעת שכל הוועדות הן ב-18:00. אבל בואי, אני לא מאשימה אף אחד. אני רק רוצה להגיד שמבחינתי, קראתי, למדתי, עברתי על כל החומר. 
יש לי רק בעיה אחת שאני רוצה שמישהו יסביר לי, את נושא המזרקות. כל היתר, אין לי בעיה. רק תסבירו לי את נושא המזרקות. 
ורד דנינו:
לא, זה לא מזרקות, זה 
דורית מוריה:
מה השאלה? 
אילנה נג'ר:
על התשתית. בדיוק. 
דורית מוריה:
על החטופים? 
ורד דנינו:
הכיכר. 
דורית מוריה:
לא, אז יש לי הסבר על החטופים. היא לא הייתה. 
אילנה נג'ר:
לא החטופים, לא, לא, לא, רבותיי. 
ורד דנינו:
אנחנו ביקשנו הבהרה לכיכר של
דורית מוריה:
למה ביקשת הסבר? שנייה רגע. 
אפרים מזרחי:
הקמת תשתיות למזרקות כבר עשינו את זה פעם.

אילנה נג'ר:
הקמת תשתיות למזרקות. כל היתר אין לי בעיה. רק את זה אני רוצה להבין, זה הכול. 
דורית מוריה:
יוסי דוד נמצא איתנו במקרה. 

אפרים מזרחי:
השקענו אז בזמנו. 
אילנה נג'ר:
השקענו כבר שלוש פעמים, למה עוד פעם ועוד פעם? 
צביקה ברוט:
מיד תקבלו הסבר.
אילנה נג'ר:
תודה, רק זה הדבר היחידי. 
צביקה ברוט:
בן כידוע עבר לחברה הכלכלית והוא מתעסק עם זה שם, בן בבקשה. תעמוד. 

בן מלכה:
כידוע, כמו שאתם זוכרים, כמו שאתם בוודאי זוכרים, לפני משהו כמו ארבע שנים התחלנו את הפרויקט הזה של המזרקות בטיילת, בערך בקיץ. 
בעצם הייתה עבודה תשתית ראשונית שנדרשה שם, ומאז הכסף בעצם יצא מהשוטף כי בעצם התשתית הייתה קיימת. אנחנו לרגל שנת המאה החלטנו לשלש את המופע הקיים.
אילנה נג'ר:
מה זה לשלש? פי שלוש בגודל? 
צביקה ברוט:
כן, יהיה הרבה יותר גדול. 

בן מלכה:
ממה שאנחנו מכירים מבחינת הגודל, בעצם
אילנה נג'ר:
מה, זה לא היה מספיק?
בן מלכה:
אנחנו 100 שנה לבת ים, צריך משהו הרבה יותר גדול, הרבה יותר מכובד.
יהודה הרוש:
גודלים אילנה, גודלים.
בן מלכה:
הרבה יותר מזרקות, הרבה יותר תשתית חשמל וכן הלאה. 
אפרים מזרחי:
רגע, אתם מדברים על המזרקות בסאנסט? 

בן מלכה:
אנחנו מדברים לא בלמטה בסאנסט. 
צביקה ברוט:
לא, על המופע קיץ. 

בן מלכה:
המופע, המופע. 
צביקה ברוט:
המופע על הים, על הים.
בן מלכה:
בעצם למעשה אחרי שאנחנו נקיים את העבודות האלה השנה זה יאפשר לנו כל שנה בלי תוספת, תשתית נוספת, אלא רק תוספת... 
אילנה נג'ר:
ולמה שנה שעברה לא דאגתם לזה, לא חבל על הכסף? 
צביקה ברוט:
לא. רוצים להגדיל את זה עכשיו.
בן מלכה:
שנה שעברה זה היה בגודל הקטן.
אילנה נג'ר:
רגע, רגע, רגע, אני רוצה להבין, לא באמת, אני רוצה להבין. 

בן מלכה:
אין בעיה, אין בעיה. 
אילנה נג'ר:
התשתיות שהיו בשנה שעברה הן קיימות היום? 

בן מלכה:
קיימות. 
אילנה נג'ר:
אתם משתמשים בהן?
בן מלכה:
משתמשים ואנחנו משלשים את הגודל שלהן.
אילנה נג'ר:
ואתה רוצה פשוט להגדיל את זה? 

בן מלכה:
אמת. 
אילנה נג'ר:
עכשיו הבנתי, אוקיי. 

בן מלכה:
בסדר? 
דורית מוריה:
פה אחד? 

בן מלכה:
רגע, שנייה ברשותכם. שיש גם רכיב שוטף לדבר הזה שיוצא מתקציב האירועים. 
צביקה ברוט:
כלומר, מה שלא מתאפשר להוציא מתב"ר, אנחנו בכל מקרה מוציאים מהשוטף, אבל זה לא קשור לתשתית, זה קשור לבעלי המקצוע.
בן מלכה:
זה מכרז תשתיתי שיוצא דרך החברה הכלכלית. 
אילנה נג'ר:
חברה כלכלית, כאילו אתם, זה בפני עצמכם, וכל הכסף הולך מבת ים, מה זאת אומרת? 
צביקה ברוט:
נכון, זה מהעירייה. 

בן מלכה:
אנחנו קבלן של העירייה. 
אילנה נג'ר:
אתם קבלן, זה לא הולך  מהכסף שלכם. 
צביקה ברוט:
לא, לא, ברור, מה שהוא התכוון זה שיש אבחנה אבל בין התשתית לבין השוטף.
אילנה נג'ר:
 הכל מקרן השבחה, כל הכסף עובר מפה אליכם. 
צביקה ברוט:
נכון, נכון. 

בן מלכה:
הסברנו פשוט ... הקבלן. 
לאה בם:
לי יש בקשה, יש פה בתב"רים סכום די יפה, ושאני מברכת על זה, על עיר ללא אלימות וחיזוק החוסן הקהילתי. 
צביקה ברוט:
נכון. 
לאה בם:
אני הייתי שמחה אם מישהו שבעירייה שמטפל בזה, או יושב ראש הוועדה, יבוא פעם אחת למועצה ויסביר מה הפעילות. 
אלי יריב:
זה בוועדת חינוך אנחנו עושים את זה. 
צביקה ברוט:
ליזי. 
לאה בם:
אבל יש ועדה, אבל היא לא באה לפה. 
צביקה ברוט:
אם אפשר שליזי בוקובזה, קודם כל שתכין מייל עדכון באמת לחברי המועצה על כל הפעילות. יש לה לדעתי דו"ח שנתי, אם אני לא טועה, על הפעילות שיוצאת כל שנה. 
לאה בם:
אני אף פעם לא קיבלתי. 
צביקה ברוט:
שתעביר אותו לחברי המועצה. 
לאה בם:
פשוט שנדע על מה הולך, מה הפעילויות.
צביקה ברוט:
בסדר? מאה אחוז.
דורית מוריה:
פה אחד כולם? 

יהודה הרוש:
פה אחד, פה אחד. 
דורית מוריה:
אין צורך בהצבעה? 
צביקה ברוט:
כולל התב"ר החדש שהכנסנו. 
דורית מוריה:
כולל התב"ר החדש. 

יהודה הרוש:
כן, כולל התב"ר החדש. במיוחד התב"ר החדש. 
דורית מוריה:
אני קוראת את הצעת ההחלטה, ברשותכם: המועצה מאשרת את התב"רים כפי שאושרו בוועדת הכספים מיום ה-16.6.26, פלוס התב"ר הנוסף שאישרתם לנו להכניס לסדר היום. 4791/743. פה אחד? 

יהודה הרוש:
פה אחד. 
אילנה נג'ר:
פה אחד. 
הצבעה:   פ"א
בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב)
תב"רים חדשים
	מקורות המימון
	סכום
	תיאור התב"ר
	מס' תב"ר
	ספ'


	540-קרן השבחה
	3,900,000
	כצנלסון - שיפוץ שטחי רצפות לרמת גמר
	4769/938
	1

	העירייה חתמה הסכם לבניית מצברים עם חברת מעוז דניאל שבונה מספר בניינים ברחוב כצנלסון. ההסכם שנחתם הוא לבנייה ברמת מעטפת. התשלום לרמת מעטפת בוצע בקיזוז מהשבחה. עתה מבקשת העירייה להשלים את הבנייה לרמת גמר. הסכום בתב"ר מיועד לשיפוץ שטחי המצברים במתחם כצנלסון לרמת גמר. השטח הכולל של שטחי הרצפות הינו 540 מ"ר ב-3 מבנים. ההשקעה עירונית הנדרשת לכך הינה סך של 2,700,000 ₪ לא כולל מע"מ לפי 5,000 ₪ למטר. בתוספת יועצים ומפקחים 12% בהיקף  של כ-324,000 ₪, בתוספת תקורה לחברה כלכלית בגובה  7% כ-250,000 ₪. סה"כ העלות כולל מע"מ תקורה ובצ"מ 3,900,000 ₪. הביצוע יעשה על ידי החברה הכלכלית.
	


הצבעה:   פ"א
	540-קרן השבחה
	650,000
	שיקום מבנה העירייה
	4770/938
	2

	מיועד לשיקום מבנה לשימור – בניין העירייה כולל חיזוק ושיקום תפרים סייסמיים במבני בטון, עבודות בטון וטיח.
	


הצבעה:   פ"א
	540-קרן השבחה
	4,000,000
	שיקום ושדרוג דק בטיילת
	4771/938
	3

	מיועד להחלפת הדק בבטון בטיילת תחתונה מול החוף הנפרד כולל גידור והסדרי תנועה כולל פירוק הדק הקיים,  הכנסת מצעים, יציקת משטח בטון, הסדרי תנועה ופקחים.
	


הצבעה:   פ"א
	515-מ. פיס 268,485

534-משרד בטחון פנים 805,457
	1,073,942
	עיר ללא אלימות 2026
	4772/810
	4

	מיועד ליישום תוכנית הרשות הלאומית לביטחון קהילתי ברשות. מימון חלק העירייה בתוכנית ע"י מפעל הפיס.
	


הצבעה:   פ"א
	515-מ. פיס 292,810
	292,810
	מ.פיס 2026- תוכנית בין משרדית - 360
	4773/810
	5

	מצ'ינג לתוכנית הבין משרדית לטיפול בנוער בסיכון במימון מפעל הפיס.
	


הצבעה:   פ"א
	515-מ. פיס 116,580
	116,580
	מ.פיס 2026-ילדים בסיכון התפתחותי בגיל הרך
	4774/841
	6

	מיועד: הדרכה פרטנית להורי ילדי גנים- 38,400  , פיתוח מיומנויות חיים בגיל הרך -37,000  , פעילות קהילתית במעונות – 29,580  , מתן מענים לילדים בגיל הרך -11,600  .
	


הצבעה:   פ"א
	515-מ. פיס 160,000
	160,000
	מ.פיס 2026-פעילות למגזר החרדי
	4775/841
	7

	מיועד: אירוע שמחת בית השואבה - 20,000  , אירועי קיץ - 70,000   , אירוע שירה לכול המשפחה-70,000  .
	


הצבעה:   פ"א
	515-מ. פיס 386,602
	386,602
	מ.פיס 2025-תוכניות הפעלה נוער וצעירים
	4776/828
	8

	מיועד: עוגן לחיים- פעילות ימית לבני נוער במצבי סיכון – 120,000. נטע- פעילות לעידוד מצויינות טכנולוגית -  85,000,  סח``י- סיירת חסד יחודית להתנדבות בני נוער – 30,000, איגי- פעילות נוער בדגש  מגדרי – 20,000,     

יועצים אישיים והכוונה ללימודים אקדמאים – 30,000, ייעוץ לחיילים משוחררים והכוונה לקראת האזרחות – 41,622, נטע- פעילות לעידוד מצוינות טכנולוגית ומנהיגות – 59,980 .
	


הצבעה:   פ"א
	515-מ. פיס 197,500
	197,500
	מ.פיס 2026-אירועים 
	4777/828
	9

	מיועד: אירוע קיץ צרכים מיוחדים- 70,000, אירוע נכי צה``ל – 17,500, אירוע הצדעה לכוחות הביטחון - 110,000.
	


הצבעה:   פ"א
	515-מ. פיס 145,880
	145,880
	מ.פיס 2026-חיזוק חוסן קהילתי
	4778/841
	10

	מיועד: בניית רשת קהילה לייצר חיי קהילה-40,880, אירועי תרבות קהילתיים ואירועי שיתוף ציבור-105,000  .
	


הצבעה:   פ"א
	515-מ. פיס 92,800
	92,800
	מ.פיס 2026-ממשבר לצמיחה
	4779/841
	11

	מיועד: ליווי פרטני ע"י יועצים בתחומי כלכלת המשפחה, תעסוקה למשקים במשבר עם היתכנות לשיקום– 92,800 .
	


הצבעה:   פ"א
	515-מ. פיס 38,250
	38,250
	מ.פיס 2026-ליוי משפחות לילדים עם מוגבלות שכלית
	4780/841
	12

	מיועד: הדרכה לחונכים ומתנדבים לפיתוח קשר אישי, גבולות, חינוך לעצמאות, מרחב אישי בטוח-24,000, שלושה אירועי שיא לבני המשפחות והמלווים בחגים ובקיץ-14,250.
	


הצבעה:   פ"א
	515-מ. פיס 252,000
	252,000
	מ.פיס 2026-פעילות העשרה קהילתית
	4781/841
	13

	מיועד: הפעילות בגינה תכלול חיבור בין העבר, ההווה לעתיד בנושאים שונים. אירוע מתוקצב לפי מספר משתתפים, עם הגבלת סכום מרבי.
	


הצבעה:   פ"א
	540-ק. השבחה 1,275,000
	1,275,000
	הקמת תשתית למזרקות במישור החוף
	4782/747
	14

	מיועד להקמת תשתית המאפשרת הפעלת המזרקות במישור חוף הים. כולל הצבת והתקנת עוגנים, עבודת מסגרות וחיזוק לעיגון המזח, טיפול בחומרי הגנה לבטון המזח, הכנת קו מים והכנת קו חשמל. סה"כ העלות כולל מע"מ תקורה לחברה כלכלית ובצ"מ 1,275,000 ₪.
	


הצבעה:   פ"א
	540-ק. השבחה 775,000

539-רשת אורט 725,000
	1,500,000
	בניית יבילים אורט מלטון
	4783/810
	15

	מיועד להקמת 3 מבנים יבילים בבית ספר אורט מלטון כולל הכשרות קרקע והיתרים. המבנים היבילים הינם בגודל של 7X7 מ"ר עם כניסה חיצונית מתוך החצר. יש השתתפות של רשת אורט על סך 725,000 ₪. 

סך עלות הפרויקט כ-1,500,000 ₪ כולל מע"מ, תקורה לחברה כלכלית ובצ"מ.
	


הצבעה:   פ"א
	ק.מקרקעין/הלוואה 
	12,200,000 
	השבת כספים לחברת "אזורים" - השלמה
	4784/938
	16

	התב"ר מיועד להשבת תשלום לחברת "אזורים" עבור ביטול עסקה עם החברה משנת 2016 לבניית מעונות סטודנטים על מגרש עירוני.
העסקה אושרה על ידי משרד הפנים 
אזורים שילמה  25,155,106 ש"ח  על חשבון העסקה (21,500,090 ₪ ללא מע"מ).

מתוך הסכום ששולם לעירייה מחברת "אזורים" על העסקה, העבירה העירייה לחברת חוף בת-ים 8,604,990 ₪. 

לימים התברר לאחר הוצאת היתר לבניית המעונות, כי תחת המקרקעין עובר צינור תיעול ראשי של העיר ולא ניתן לבנות בשנים הקרובות ( הצינור טרם הוסר עד למועד זה )

העירייה אישרה תב"ר 4489/938 על סך 26,200,090  ש"ח במועצת העיר להשבת הכספים לאזורים.

התב"ר לא אושר  על ידי משרד הפנים באופן שחלק ממנו ישולם מקרן מקרקעין וחלקו מהשבחה. 

על פי הנחייתם הוגש תב"ר חדש 4561/938 רק על רכיב קרן מקרקעין על סך של  15,938,202  ₪. כל הסכום שהיה באותה עת בקרן המקרקעין בידי העירייה.

העירייה שילמה לאזורים לאחר אישור משרד הפנים  את תב"ר (4561/938 ) רק את הסכום שאושר מקרן מקרקעין ואילו את יתרת הכסף על סך של 10,364,000 ש"ח שהעירייה בקשה לשלם מקרן השבחה, לא אושר על ידי משרד הפנים. ולכן גם לא שולם.

בעקבות כך הוגשה תביעה על ידי אזורים והעירייה הגישה הודעת צד ג' כנגד משרד הפנים.
מוצע לאשר שוב תב"ר על סך של 12,200,000 ש"ח  הכולל תוספת ריבית והצמדה בהתאם להסכם ביטול העסקה עם אזורים מתאריך 19.3.2023 ועד 31/5/2026 ותוספת מקדם נוסף של ריבית והצמדה עד ליום אישור התב"ר ותשלום יתרת הסכום לאזורים, על מנת לשלם את היתרה לאזורים.

בשלב ראשון נעביר למשרד הפנים לאישור את ההחלטה למימון מקרן מקרקעין, היה ויסרב נעביר לו את ההחלטה על מימון מהלוואה וזאת כפי שיקבע משרד הפנים. 

	


הצבעה:   פ"א
	540-ק. כביש 1,200,000 
	1,200,000
	שיקום ריצוף והצללה ברחות בן גוריון
	4785/742
	17

	מיועד להחלפת ביסוס וריצוף, ההחלפה תכלול ריהוט רחוב ופרגולה ישנה ברחוב בן גוריון 55. התאמת הפרגולה והריהוט תהיה בהתאם לתכנון שדרוג הרחוב העתידי, כולל תכנון, פיקוח, מע"מ ותקורה בשיעור של 7% לחברה הכלכלית.
	


הצבעה:   פ"א
	515- מ. פיס 364,000
	364,000
	מ.פיס 2026- אוריינות לגיל הרך
	4786/810
	18

	תוכנית מיועדת לסיוע ממוקד ברכישת מושגים אורייניים ובהקניית הרגלי למידה מהווה נדבך מרכזי בקידום התלמידים. התוכנית שמה דגש על פיתוח יכולות קריאה, הבנה וביטוי, לצד חיזוק מיומנויות למידה עצמאית. באמצעות ליווי מותאם, עירייה מסייעת לתלמידים לצבור ביטחון, להתקדם ולהצליח.
	


הצבעה:   פ"א
	515- מ. פיס 47,200
	47,200
	מ.פיס 2026-אתגרים
	4787/810
	19

	תוכנית מיועדת לתמיכה לילדי החינוך המיוחד בבת ים, ומשלבת שבע כיתות מבתי ספר רגילים וכוללניים, עם כ-80 תלמידים משתתפים. במסגרת התוכנית לוקחים התלמידים חלק בפעילויות מאתגרות כמו טיפוס וסנפלינג, לצד פעילות מוטורית מגוונת. הפעילות תורמת לחיזוק הדימוי העצמי, לפיתוח תחושת מסוגלות ולהעמקת השילוב החברתי.
	


הצבעה:   פ"א
	515- מ. פיס 87,000
	87,000
	מ.פיס 2026- שדות
	4788/810
	20

	תוכנית מיועדת לסיוע למשפחות בסיכון, במטרה לחזק את הקשר בין הורים לילדיהם ולספק מענה טיפולי תומך. התוכנית מקנה להורים כלים מעשיים להתמודדות עם אתגרים הוריים, לצד חיזוק התקשורת המשפחתית ושיתוף הפעולה עם בית הספר. במקביל, התלמידים מקבלים טיפול פרטני במהלך יום הלימודים, וההורים משתתפים בקבוצות הורים. התוכנית פועלת בעיר מזה כ-8 שנים ומלווה כ-200 משתתפים.
	


הצבעה:   פ"א
	515- מ. פיס 298,750
	298,750
	מ.פיס 2026- סודקות את תקרת הזכוכית
	4789/810
	21

	תוכנית מיועדת להעצמה לנערות מכיתות ח’-י"ב, הכוללת כ-731 משתתפות ברחבי העיר. מטרת התוכנית היא לצמצם פערים חברתיים ולקדם שוויון הזדמנויות מגדרי, תוך חשיפה לעולמות הטכנולוגיה והמדעים. במסגרת המפגשים נפגשות הנערות עם נשים מובילות מתעשיית ההייטק ובונות יחד איתן פרויקטים משמעותיים. התוכנית מחזקת מצוינות, מסוגלות אישית ושאיפה לפרוץ גבולות.
	


הצבעה:   פ"א
	523-תרומות 39,194.56 
	39,194.56
	תרומה עבור נטיעת עצים
	4790/746
	22

	תרומה ניתנה בהתאם לצוואה הכתובה של ד"ר דוד בדארידה, אשר ביקש לטעת עצים במדינת ישראל. נטיעת עצים תתבצע בגינת ליבורנו.
	


הצבעה:   פ"א
	545- ק.השבחה 1,250,000
	1,250,000
	אלמנטים דקורטיבים במרחב הציבורי
	4791/743
	23

	מיועד להצבת אלמנטים דקורטיבים במרחב הציבורי, חלקם בכניסות לעיר וחלקם ברצועת החוף, אשר אמורים לשפר משמעותית את הניראות הציבורית. אלמנטים דקורטיבים קבועים יגבירו את תחושת החגיגיות בשנת המאה לבת ים, וכן ייבנו בצורה מודולרית כך שתאפשר בסוף חגיגות שנת המאה להמשיך ולהציג את האלמנטים בהתאמות קטנות. 
	


הצבעה:   פ"א
הגדלת תב"רים ושינויים

	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	525- מ. החינוך 185,000

540- ק.השבחה 65,000 
	250,000
	2,636,556
	2,886,556
	מיגון מוסדות חינוך
	4132/810
	1

	מיועד למרכיבי ביטחון, חירום ובטיחות במוסדות חינוך תקנה 20-60-01-17. במימון 75% ע"י משרד החינוך. ועדת ההקצבות של משרד החינוך אישרה השתתפות לביצוע העבודות הבאות: מע' אינטרקום, מע' גילוי אש, מע' כיבוי אוטומטית ללוחות חשמל, ציוד כיבוי אש.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	542- הרשות להתחדשות עירונית 2,104,135

540-ק.השבחה (2,104,135-)
	0
	23,924,324
	23,924,324
	הקמת אולם ספורט גורדון
	4272/829
	2

	עדכון מקור מימון מקרן השבחה להתחייבות רשות להתחדשות עירונית.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	542- הרשות להתחדשות עירונית 323,953

540-ק.כביש (323,953-)
	0
	12,400,000
	12,400,000
	שדרוג ופיתוח רחוב דניאל
	4376/742
	3

	עדכון מקור מימון מקרן כביש להתחייבות רשות להתחדשות עירונית.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	542- הרשות להתחדשות עירונית 531,920

540-ק.השבחה (531,920-)
	0
	2,600,000
	2,600,000
	שיקום פיזי טקטי בשכונת "לב העיר" (רמת יוסף)
	4455/742
	4

	עדכון מקור מימון מקרן כביש להתחייבות רשות להתחדשות עירונית.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	542- הרשות להתחדשות עירונית 6,147,442

540-ק.כביש (6,147,442-)
	0
	11,500,000
	11,500,000
	שדרוג רחובות ברמת יוסף
	4466/742
	5

	עדכון מקור מימון מקרן כביש להתחייבות רשות להתחדשות עירונית. 

(מורכב משני סכומים:רחוב הדדי- 5,592,902 ₪, רחוב סטרומה- 554,540 ₪)
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	540-ק.השבחה (664,474-)

503-רשות מקרקעין ישראל 664,474
	664,474-
	1,755,000
	1,090,526
	זכויות חכירה בקרקע של רמ"י גוש 7139 חלקה 219 (בניין העירייה וגינת נורדאו)
	4591
	6

	העירייה הגישה ערר לרמ"י על גובה דמי החכירה והצליחה להפחית את הסכום ב- 664,474.38 ₪.

לפיכך מוגש עדכון מקור מימון מקרן השבחה להכנסות רשות מקרקעין ישראל.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	540-ק.השבחה 1,500,000
	1,500,000
	3,210,000
	4,710,000
	הקמת מתחם הנצחה לזכר נרצחי השביעי באוקטובר
	4666/746
	7

	מיועד עבור הוספת קיר דקורטיבי מאבן נביעה לאתר הנצחה. עלות העבודה כ-2,300,000 כולל מע"מ ובצ"מ. קיימת יתרה בתב"ר כ-800,000 ₪ נדרשת הגדלה של 1,500,000 ₪ 
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	523- מס רכוש 3,370,000

540-ק.השבחה (3,370,000-)
	0
	10,000,000
	10,000,000
	שיקום אתרי הרס מפגיעת טילים במלחמת "עם כלביא"
	4685/938
	8

	עדכון מקור מימון מקרן השבחה להכנסות ממס רכוש.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	540-ק.כביש 9,600,000
	9,600,000
	3,000,000
	12,600,000
	תכנון פיתוח רחובות ושיקום כבישים
	4728/742
	9

	מיועד לתכנון רחובות אורט ישראל, מבצע סיני, אנילביץ וחשמונאים על פי אומדן ביצוע.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	523-קרן היסוד 229,275
	229,275
	4,212,840
	4,442,115
	תרומה לפיתוח ביטחון וחוסן קהילתי
	4740/729
	10

	תרומה שהתקבלה מקרן היסוד לנוכח הצורך הדחוף בחיזוק החוסן הלאומי ובשיקום הנפשי והקהילתי של אזרחי ישראל בעקבות אירועי השבעה באוקטובר ואירועים לאחריהם. תרומה מיועדת לתמיכה בהצטיידות עבור חמ"ל החירום החדש של עיריית בת ים.
	


הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	540-ק.השבחה 500,000
	500,000
	1,400,000
	1,900,000
	בניית ממ"מים בגני ילדים
	4756/810
	11


	מיועד לבניית שלושה ממ"מים בגני ילדים ברחוב נגבה 12 וברחוב השלושה 7 ובהנרייטה סולד. תוספת עבור מרוכבות המיקום של ממ"מים והגדלת מ"מ בגן השלושה כפול בגודלו שייתן מענה לכל הגנים.
	


הצבעה:   פ"א
סעיף 2 - חילופי גברי בדירקטוריונים עירוניים
דורית מוריה:
עוברים לסעיף מס' 2. אורי לא נמצא פה. ואני אסביר, אנחנו אישרנו את אורי בישיבה הקודמת. 
צביקה ברוט:
עשינו חילופי גברי, שאורי במקום פינטו, במסגרת הרוטציה שפינטו נהיה סגן ראש עיר, אמור להיכנס לתפקידו כסגן ראש עיר מחר למעשה. נכון? היום בחצות, היום בחצות. 
אילנה נג'ר:
וקטי מה? 
צביקה ברוט:
שניהם. 
אילנה נג'ר:
שניהם נכנסים? 
צביקה ברוט:
כן. 
אילנה נג'ר:
ומן הסתם שניהם לא נמצאים פה היום? 
צביקה ברוט:
שניהם לא בשכר. במקרה אבל, קטי יש לה פריימריז והרב פינטו אולי בתפילות. 
אפרים מזרחי:
אני יודע שמותר אחד בשכר, לא? 
צביקה ברוט:
לא, שניהם ללא שכר. 

יהודה הרוש:
שניהם ללא שכר. 
אילנה נג'ר:
שניהם ללא שכר. 
אפרים מזרחי:
לא, סליחה, מותר אחד ללא שכר. 
צביקה ברוט:
לא, קיבלנו אחד נוסף. במסגרת החוק שמדבר על שיקום אתרי הרס, ערים שיש להן פגיעות מטילים. (מדברים יחד) אז אפרים, פשוט לא היית לדעתי בישיבה הקודמת, ערים שנפגעו כתוצאה מטילים בעם כלביא, יש שבע ערים גדולות כאלה ועוד כמה ערים בינוניות, ופועלות מתוקף חוק ההרס לשיקום, הממשלה העניקה להם עד סוף הקדנציה, או עד סוף השיקום, מה שיבוא זה, סגן ראש עיר נוסף ללא שכר.
אילנה נג'ר:
יפה. 
צביקה ברוט:
ולכן למעשה קיבלנו במכסה עוד אחד ללא שכר. אז אחד במקום אורי ואחד בתוקף התוספת. שניהם למעשה היום בחצות ייכנסו לתפקידם, כי זה מועד החילופין. ותאגיד המים ביקשו פשוט שנדייק, כי לא היה כתוב במקום מי אורי בעצם נכנס לתאגיד המים.
אילנה נג'ר:
אורי נכנס לתאגיד המים?
צביקה ברוט:
כן, במקום שלמה בפינטו.
דורית מוריה:
לא רק זה, הוא גם היה נוכח ב- 
צביקה ברוט:
הוא מחליף את-, אהה הוא לא יצא החוצה. 
דורית מוריה:
או שהוא לא יצא החוצה או שלא רשמתי.
צביקה ברוט:
לא יצא החוצה בזמן הישיבה, אז היועץ המשפטי של התאגיד- 

יהודה הרוש:
טכני, טכני.
אילנה נג'ר:
רגע, רגע, אני רוצה להבין, מהיום אורי בדירקטוריון של מי בת ים? 
צביקה ברוט:
אורי מחליף, יש רוטציה בין פינטו לאורי.
אילנה נג'ר:
לא, שנדע על מי ליפול עכשיו, זה טוב.
אלי יריב:
את לא נפלת טוב.
צביקה ברוט:
אז אני אומר, יש רוטציה בין אורי לבין חכם, שבעצם הוא מחליף אותו כסגן ראש עיר והוא מחליף אותו בתאגיד המים.
אילנה נג'ר:
האמת, כל מי בת ים הזה לא שווה גרוש, עזבו אתכם. על הפנים, לא יודעים לעבוד.
יהודה הרוש:
יאללה. הלאה. פה אחד.
(מדברים יחד)

צביקה ברוט:
רגע, אז אוקיי, אז את רוצה לקרוא או שקראת? 
דורית מוריה:
לא. הצעת החלטה: המועצה מאשרת את אורי בוסקילה כחבר נבחר ציבור בדירקטוריון תאגיד המים והביוב בת ים במקום שלמה חכם פינטו ויכהן כיו"ר התאגיד . 
צביקה ברוט:
במקום שלמה חכם פינטו. 
אילנה נג'ר:
פה אחד. 
(מדברים יחד)

צביקה ברוט:
פה אחד?
דורית מוריה:
פה אחד. תודה רבה. 

הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב)
(מדברים ביחד)

סעיף 3 - כתב מינוי והסמכה למפקחים
דורית מוריה:
סעיף מס' 3 בבקשה, כתב מינוי והסמכה למפקחים. הצעת ההחלטה: מאשרים את הסמכתו של שגיא קין לתפקיד מפקח לעניין כל דין, כל עוד הינו משמש בתפקיד. פה אחד? 

יהודה הרוש:
פה אחד. 
אפרים מזרחי:
יש לי רק  שאלה, סליחה. בישיבה הקודמת, אושרו מפקחים לעשות דו"חות חנייה. זה מה שהיה כתוב בפרוטוקול.
צביקה ברוט:
אושרו מפקחים, סליחה, לא שמענו. 
אפרים מזרחי:
לעשות דוחות חנייה. 
צביקה ברוט:
כן. 
אפרים מזרחי:
אני רק לא הבנתי למה לא לעשות גם דו"חות על השלכת פסולת. אם אנחנו נותנים הסמכה לעשות דו"חות חנייה.
צביקה ברוט:
אני חושב, רגע, חנה בזום? 
דורית מוריה:
לא חיברתי אותה. 
צביקה ברוט:
כי לדעתי לא, אם אני לא טועה, אני מקווה שאני לא מטעה אותך, אבל צריך לבדוק, חנה בזמנו הסבירה שהיא מביאה את ההסמכות מתוקף החוק הזה, מתוקף החוק הזה, מתוקף החוק הזה. יכול להיות- 
אפרים מזרחי:
מה שקראתי שם זה רק לדוחות חנייה. 
צביקה ברוט:
לא, אז יכול להיות שהייתה להם הסמכה קודמת על דברים אחרים, אבל לא על זה? 
אפרים מזרחי:
שווה לבדוק את זה אבל. 
צביקה ברוט:
אני מקבל. 
דורית מוריה:
אני אבדוק את זה. 
אילנה נג'ר:
צביקה, החברה שעושה דוחות זו חברה חיצונית, זה לא פקחים של העירייה? זה פקחים? 
צביקה ברוט:
הגבייה אולי, לא הדו"חות. הדו"חות זה פקחים. 
אילנה נג'ר:
לא, הדו"חות, הדו"חות עצמם. איך אתם מסבירים שרכב נכים, שעומד נעמי שמר שמה לקחת תרופות וללכת לקופת חולים ועושים לו דו"ח, ואומרים - אין מה לעשות. איך מסבירים דבר כזה?
צביקה ברוט:
רגע, רגע, רגע, אני אגיד לך שני דברים. יהודה, אתה רוצה להתייחס? 
אירנה גנין:
אולי הוא היה מפריע. 
אילנה נג'ר:
איך מפריע? למי? 

יהודה הרוש:
אני אסביר לך. תו נכה הוא לא נותן את הפטור למעברי חצייה. 
אילנה נג'ר:
לא, לא, לא, לא במעבר חצייה. לא הפריע, לא הפריע. לא הפריע, אתה מכיר אותי. לא הפריע. 

יהודה הרוש:
אני לא יודע להגיד לך. אני יודע שתו חנייה יש מקומות שאסור לו גם להחנות. במידה והוא לא הפריע באחד מהמקומות- 
אילנה נג'ר:
לא הפריע. 

יהודה הרוש:
אילנה, תנשמי. 
אילנה נג'ר:
נשמתי. 

יהודה הרוש:
יופי. ואם במידה והוא חנה, ולא מהמקומות האסורים לכולם- 
אילנה נג'ר:
אדום-לבן. 

יהודה הרוש:
שישלח ערעור ויפתרו לו. יכול להיות שהייתה טעות. 
אילנה נג'ר:
שלחתי, בינתיים אף אחד לא ענה. 
צביקה ברוט:
דרך אגב, תקלות קורות וצריך לצמצם אותן. צריך לוודא שהן לא יקרו. 
אילנה נג'ר:
זה לא הוא, זה אני. זה לא הוא, זה לא הוא, זה אני. 

יהודה הרוש:
תחנת אוטובוס, 12 מ' ממעבר חציה.
צביקה ברוט:
יהודה, ויקטור רוצה להתייחס. 
ויקטור טל:
הנושא של שיבולת השרון שם- 
אילנה נג'ר:
שיבולת השרון, כן בדיוק, ליד שיבולת השרון, שם יש את הכללית, נכון. 
צביקה ברוט:
אני אמרתי, רגע,  אני  קודם כל אמרתי שלפעמים יש תקלות שצריך באמת לטפל בהן. 

יהודה הרוש:
לטפל בהן אם יש תקלה. 
צביקה ברוט:
ויקטור אבל מעיר משהו נוסף. 
ויקטור טל:
זה לא תקלה, זה לא תקלה, שם זה נתיב. ... תו נכה על זה שהוא חוסם נתיב. זה הכוונה.
אילנה נג'ר:
לא חסמתי שום דבר. כלום. 
ויקטור טל:
בדו"ח זה נתיב. 
אילנה נג'ר:
הורדתי את הילדה לקופת חולים. 
צביקה ברוט:
בקיצור, אילנה, ייבדק. אילנה, ייבדק. 

יהודה הרוש:
אם את חושבת, תשלחי ערעור, בודקים, מטפלים בזה. 
אילנה נג'ר:
בינתיים לא ענו, לא התייחסו אפילו. 
צביקה ברוט:
אילנה, אנחנו נבדוק. 
אילנה נג'ר:
טוב. 

הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב).
סעיף 4 - בקשה לאישור עבודה נוספת

דורית מוריה:
אני מורידה את סעיף 4 מסדר היום, מאחר ולא קיבלתי את הבקשה כדין. 
צביקה ברוט:
אוקיי, אז כרגע הורדנו. רק נגיד שמירו הצטרף, אז מירו, איחלנו לך מזל טוב להולדת הנכד, בשעה טובה. אלי חיפש אותך. 
דורית מוריה:
מזל טוב. 

סעיף 5 - הגשת תכנית לשיקום והתחדשות אתר ההרס של בת ים לוועדה המקומית
דורית מוריה:
5 – הגשת תכנית לשיקום והתחדשות אתר ההרס של בת ים לוועדה המקומית. אני אקריא את הצעת ההחלטה. 
צביקה ברוט:
בעצם הודעה, נכון?
דורית מוריה:
כן, זה רק הודעה. אתם כאילו אתם תצביעו עליה. הצעת החלטה: בהתאם לסעיף 16(1), מודיעה העירייה כי בכוונתה להגיש תכנית לאתר ההרס שיוכרז בהתאם לחוק השיקום באמצעות התחדשות עירונית לוועדה המקומית.

                                         ביום 10.6.26 המליץ הצוות המייעץ על אתר ההרס 
                                         של בת ים כאתר הרס לפי החוק האמור, ובהמשך 
                                         צפויה להתקבל הכרזת הממשלה הרשמית.

                                         מתוך רצון לקדם את התוכנית בדחיפות המתבקשת ובהתאם להבנת צורכי העיר ותושביה בצורה המיטבית ביותר, הובא הנושא אליכם להצבעה. מי בעד? 
צביקה ברוט:
לדיון במועצת העיר. אני רק אסביר, כשאומרים 'הצוות המייעץ', הכוונה זה צוות ארצי כמובן שיושב בוותמ"ל.
אילנה נג'ר:
למה צריך על זה הצבעה? זה דבר מובן מאליו . 
צביקה ברוט:
לא, החוק, החוק, שוב, זה חוק חדש הרי שעבר לפני כמה חודשים שנועד לזרז את הליכי השיקום של אתרי הרס מעם כלביא וגם שאגת הארי. 
אחד הדברים שהם אומרים זה באמת הם רוצים להביא לידיעת המועצה שהצוות המייעץ בוותמ"ל, שאני נציג שם כנציג העיר, אבל בעצם זה צוות שכולל בעיקר צוות ותמ"לי וארצי, הכריז באמת שאכן זה אתר הרס שפועל מתוקף החוק ויקבל את אותם קיצורי הליכים וכ'. וזה דורש גם להגיע אליהם. 
אילנה נג'ר:
פה אחד. 
יהודה הרוש:
פה אחד. הלאה. 
דורית מוריה:
תודה רבה.
הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב).
אלי יריב:
צריך להגיד גם  שהוא קבע את האזור. 
צביקה ברוט:
כן, כמובן שבמסגרת הצוות המייעץ גם קבע בדיוק את אזור ההרס, שהוא ממש כל הבניינים מסביב שדורשים את הטיפול. אוקיי, אושר.
סעיף 6 - אישור הסכם עם רשות האוכלוסין וההגירה
דורית מוריה:
אני עוברת לאישור הסכם עם רשות האוכלוסין, אנחנו מתחילים לשפץ שם את המקום לצורך הקליטה. 
אילנה נג'ר:
בשעה טובה. 
דורית מוריה:
בשעה טובה. 
אילנה נג'ר:
לא נצטרך לנסוע לחולון? 
צביקה ברוט:
כבר לא.
דורית מוריה:
לא תצטרכו. 
צביקה ברוט:
להיפך, רוצים לסגור את חולון ולהעביר אותו לשם. 
אילנה נג'ר:
הללויה. 
דורית מוריה:
אני רוצה את הצעת ההחלטה. 
אילנה נג'ר:
תדאגו להם לחניות. 
אלי יריב:
נדבר על זה. 
דורית מוריה:
המועצה מאשרת את ההסכם עם רשות האוכלוסין כפי שצורף לזימון. 
אילנה נג'ר:
באיזה בניין זה יהיה? 
דורית מוריה:
בבניין שלנו, במגדל הים.
אילנה נג'ר:
מגדל הים? פגז.
דורית מוריה:
באחת מקומות המשרדים. 
אילנה נג'ר:
יופי, בשעה טובה. 
דורית מוריה:
עם נגישות, עם חניות. עם הכל. הצעת החלטה: המועצה מאשרת את ההסכם עם רשות האוכלוסין כפי שצורף לזימון. הסכם זה טעון אישור משרד הפנים בהתאם להוראות סעיף 188 לפקודת העיריות. פה אחד?
(מדברים יחד)
יהודה הרוש:
פה אחד. 
אילנה נג'ר:
פה אחד. 
דורית מוריה:
תודה רבה. 

הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב).
סעיף 7 - דוח כספי של החברה לתרבות פנאי וספורט בע"מ ליום 31.12.2025
דורית מוריה:
אני עוברת לדו"ח כספי של החברה. נמצא איתנו אורי. הצעת ההחלטה: המועצה מאשרת את הדו"חות הכספיים של החברה לתפו"ס ליום 31.12.2025.
צביקה ברוט:
מאשרת או זה רק הודעה.
דורית מוריה:
אני לדעתי זו הודעה. 
צביקה ברוט:
אורי, אולי תציג שנייה את עצמך. לדעתי זה רק הודעה. זה רק מונח על שולחננו, אז אורי רק שנייה ייתן סקירה של חצי דקה. אני מציע דבר כזה חברים, הוא יציג את עצמו, חצי דקה הוא רק יסביר לכם מה אומר הדו"ח, וכמובן שאם יש שאלות, כי קיבלתם אותו, אז הוא פה לענות. בבקשה. 
אורי קליין:
מי שלא מכיר אותי חשב החברה לתפו"ס אורי קליין, נעים מאוד לכולם. ב-28.5.26 לפני חודש בדיוק, התכנסנו ישיבת דירקטוריון שבה הצגנו את הדו"חות הכספיים. הוצגו שם נתונים מספריים, נתונים עיוניים על פעילות החברה בשנת 2025. אושר בעצם בהצבעה אחת, 
אלי יריב:
פה אחד.
אורי קליין:
פה אחד, תודה. 
דורית מוריה:
בוודאי. 

אורי קליין:
היו שם ראש העיר, ממלא מקום ראש העיר, יו"ר הוועדה המנהל. אני מבין שהופצו לכם הדו"חות. 
דורית מוריה:
בוודאי. 

אורי קליין:
אם יש שאלות, אני אשמח לענות. 
צביקה ברוט:
יש שאלות, חברים? 

יהודה הרוש:
לא, לא. 
אילנה נג'ר:
במה הוא שלח?

דורית מוריה:
זה בסדר יום. 
לאה בם:
זה בסדר היום. 
צביקה ברוט:
בסדר היום. 
דורית מוריה:
פה אחד? 
צביקה ברוט:
רגע, יישר כוח על העבודה ותודה. 
דורית מוריה:
כן, בדיוק. ואם צריך להצביע, זה פה אחד. בסדר? ברשותכם, פשוט חנה לא פה, צריך להצביע? אז פה אחד. 
צביקה ברוט:
לא צריך להצביע לדעתי. 
אילנה נג'ר:
לא צריך להצביע, זה דו"ח. מה יש לך להצביע. זה לא הצעה, זה דו"ח. 
צביקה ברוט:
לא מצביעים, זה רק הודעה. בכל מקרה, לחומרא פה אחד. 
דורית מוריה:
גם אם כן, בדיוק. תודה רבה לכם. חנה לא פה ולא בא לי להטריד אותה בשביל זה. 
צביקה ברוט:
אין צורך, זה בסדר. חנה פשוט לא מרגישה טוב. אגב, יישר כוח גם ליו"ר וועדת הכספים על התב"רים, לא אמרנו קודם. 

הצבעה: פ"א

בעד: (צביקה ברוט, יהודה הרוש, אנסטסיה סהר - שבצוק, טל אסייג, ורד דנינו, דוד פפיא, ויקטור טל, אלי יריב, לאה בם, איריס בר דוד, רפאל ברנז, אברהם חקק , אפרים מזרחי, אילנה נג'ר, אירנה גנין, ויקטור וולודשיק, פבל אסטחוב).
צביקה ברוט:
יש לנו רק שני עדכונים. אחד, נאחל גם רפואה שלמה לחברינו, ליושב ראש מועצת העיר, המשנה לראש העיר, שחזר אלינו ונראה טוב, אז שתהיה בריא, הרבה בריאות. 
והדבר האחרון בעדכונים רק, אנחנו מתכנסים לקראת אירועי המאה, אני מניח שכבר התחלתם לראות בעיר את הלוגו שילווה אותנו. 
אנא רשמו לפניכם, כי אתם אורחי הכבוד, ב-29 ביולי, אירוע הפתיחה של אירועי המאה עם נשיא המדינה ואומנים וכ'.
יהודה הרוש:
מועצת עיר חגיגית. 
צביקה ברוט:
תהיה מועצת עיר חגיגית, כנראה אגב באותו יום שעתיים קודם, אבל התאריך עוד לא נקבע, אנחנו בודקים אם זה לא יהיה לחוץ מדי עם הערב. 
אילנה נג'ר:
29 ליולי?
צביקה ברוט:
29 ליולי, כאמור, נשיא המדינה. 
אילנה נג'ר:
איפה? 
צביקה ברוט:
זה יהיה בשצ"פ התיירות החדש, בעצם על חוף הים, בבמה מיוחדת שמקימים. כלומר הקהל יושב על החול, אבל הוא לא יהיה על החול, הוא יהיה על פלטפורמה מיוחדת. 
אילנה נג'ר:
בסאנסט או במקום אחר? 
צביקה ברוט:
זה נמצא צמוד איפה שפיצה האט ובורגר סטיישן, זה בעצם בין ב.ס.ר, בין הסאנסט לצורך העניין לריביירה. 
אילנה נג'ר:
אהה, אוקיי. 
צביקה ברוט:
בין הסאנסט לריביירה. אז יש שם את שצ"פ התיירות החדש, שזה בעצם יהיה הבמה, והקהל יהיה מערבית לבמה. אז יהיה שם מתחם מאוד-מאוד גדול, של עד עשרת 10,000 איש, אם כי בערב הראשון, שזה יותר הממלכתי, הטקסי, אנחנו בערך 2,000 איש. (מדברים יחד) אבל אני חוזר רגע לאירועי המאה, רק לעדכן אתכם. האירוע המרכזי, כמו שאמרנו, יהיו ברי סחרוף, ריטה, נועם בתן, יובל רפאל, בן בן ברוך מנחה, ועוד להקות בת ימיות, שיעשו גם לקט שירי בת ים והרבה דברים יפים. זה ב-29.7. למחרת, אנחנו ממשיכים לחגוג בעוד לילה לבן, עם פאר טסי, בן, תזכיר לי. 

בן מלכה:
נועה קירל, רינת בר. 
צביקה ברוט:
מרינה ודרוויש. 
אפרים מזרחי:
אבל ישלחו לנו זימונים. נכון? 
צביקה ברוט:
כן, בוודאי, אתם גם תקבלו הזמנות. והיום השלישי ברצף, זה יום שישי, מסיבת צהריים עם הפרויקט של רביבו, גם בחוף. 
אילנה נג'ר:
באותו מקום? 
צביקה ברוט:
כן. 
אילנה נג'ר:
הכל באותו מקום? 

בן מלכה:
זה מתחם מיוחד שבונים לרגל האירועים. 
צביקה ברוט:
רגע, זה רק מה שאמרתי עכשיו, שבועיים אחרי זה יש לנו פסטיבל, מה שהיה פסטיבל הבירה, היום קוראים לו פסטיבל אהבה מסיבות טכניות של שותפות עם הפיס וכ'. 
זה יהיה באמפי, נכון? זה יהיה באמפי, ושם יהיה לנו את אביב גפן, עדן בן זקן, דודו טסה, מוניקה סטס. 

בן מלכה:
מוניקה סקס, דודו טסה, רביד פלוטניק. 

יהודה הרוש:
יש לכם קיץ מלא. 

בן מלכה:
יש חנן בן ארי. 
צביקה ברוט:
בהמשך יהיה גם חנן בן ארי בתחילת ספטמבר, נכון? 

בן מלכה:
לא, לא, לא, לא, ב-20.8. 
צביקה ברוט:
ב-20.8? חנן בן ארי יהיה באמפי? 

בן מלכה:
באמפי. 
צביקה ברוט:
וישי ריבו יהיה בספטמבר? 

בן מלכה:
לא, ישי ריבו באוגוסט, ב-6.8. 
צביקה ברוט:
גם ב-6.8? סליחה. אז יהיה דברים יפים אחרים בספטמבר. 
טל אסייג:
בכל ההופעות האלה, במת נכים יהיה? 
צביקה ברוט:
יש בכל האירועים, נכון בן? אני לא טועה, בכל האירועים יש.
טל אסייג:
שלא תהיה בעיה לאייש אותה ולדאוג לה. 
צביקה ברוט:
כמו שהיה בכל שנה בפסטיבל, יהיה כמו שנה.
ורד דנינו:
יש אגם בוחבוט לנוער. 
צביקה ברוט:
נכון, ויש מלא אירועים לנוער. אז בקיצור, כולכם מוזמנים, אורחי הכבוד לאירוע. אנחנו נחגוג שנה של חגיגות עם אירועי המאה עם בת ים.
אילנה נג'ר:
למה לא? 
צביקה ברוט:
בוא נגיד ככה, התחלה לא רעה, 100 שנים הראשונות. 

יהודה הרוש:
אחלה קיץ הולך להיות. 
צביקה ברוט:
מפה אפשר רק לעלות. הישיבה נעולה, יישר כוח לכולם ותודה רבה.
דורית מוריה:
תודה לכם.
___________________

